KOMISIJOS REGLAMENTAS (EB) Nr. 1278/2004
2004 m. liepos 12 d.
dėl juodadėmės menkės žvejybos iš laivų, plaukiojančių su Belgijos vėliava
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93 dėl kontrolės tvarkos taikymo bendrojoje žvejybos politikoje (1), ypač į jo 21 straipsnio 3 dalį,
kadangi:
(1)
2003 m. gruodžio 19 d. Tarybos reglamentas (EB) Nr. 2287/2003 2004 metams nustato žvejybos galimybes ir pridėtines sąlygas kai kurių žuvies rūšių išteklių bei žuvies rūšių išteklių grupėms Europos Bendrijos vandenyse, o Europos Bendrijos šalių laivams vandenyse, kur nustatomas leistinas sugaunamos žuvies kiekis (2), numato juodadėmės menkės žvejybos kvotas 2004 metams.
(2)
Siekiant užtikrinti, kad būtų laikomasi kvotomis nustatytų išteklių žvejybos kiekinių apribojimų, Komisija turi nustatyti, nuo kada laikoma, kad laivas, plaukiojantis su valstybės narės vėliava, jau yra išnaudojęs nustatytą kvotą.
(3)
Komisijai pateiktais duomenimis, Jūrų žvalgymo tarptautinės tarybos nustatytos CIEM VII, VIII ir IX, CECAF 34.1.1 (EB vandenys) žvejybos plotuose su Belgijos vėliava plaukiojančių arba Belgijoje registruotų laivų sugaunamas juodadėmės menkės kiekis jau pasiekė 2004 metams skirtas žvejybos kvotas ir Belgija uždraudė žvejoti šiuos išteklius nuo 2004 m. gegužės 15 d., siekiant užtikrinti, kad šios datos būtų laikomasi,
PRIĖMĖ ŠĮ REGLAMENTĄ:
1 straipsnis
Jūrų žvalgymo tarptautinės tarybos nustatytos CIEM VII, VIII ir IX, CECAF 34.1.1 (EB vandenys) žvejybos plotuose su Belgijos vėliava plaukiojančių arba Belgijoje registruotų laivų sugaunamas juodadėmės menkės jau pasiekė 2004 metams Belgijai skirtas žvejybos kvotas.
Jūrų žvalgymo tarptautinės tarybos nustatytos CIEM VII, VIII ir IX, CECAF 34.1.1 (EB vandenys) žvejybos plotuose su Belgijos vėliava plaukiojantiems arba Belgijoje registruotiems laivams žvejoti juodadėmes menkes, laikyti šios žuvies sugautas atsargas laivuose, perkauti ir iškrauti tokias šios žuvies atsargas yra draudžiama nuo šio reglamento taikymo pradžios momento.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. gegužės 15 dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 12 d.